Veliki Belt

Veliki Belt (danski: Storebælt, što prevedeno znači Veliki tjesnac) je tjesnac koji razdvaja danske otoke Zeland i Fyn i Baltičko od Sjevernog mora, odnosno do njegova tjesnaca Kattegata. Veliki Belt je najveći i najvažniji od tri danska tjesnaca koji povezuju Baltik i Atlantski ocean, ostala dva su; Øresund i Mali Belt. Karakteristike Tjesnac je dug 64 km, širina mu varira od 18.5 do 28,2 km, prosječno je dubok je 20-30 metara a u najdubljem dijelu kod Langelanda 66 metara. Historija Vjerojatno su još danski Vikinzi naplaćivali svaki prolaz brodova tim tjesnacom. Danski kralj Erik od Pomeranije ozakonio je praksu naplaćivanja taksi za prolaz brodova Velikim Beltom - 1429. To je Danskoj osiguralo velike prihode i pomoglo joj da se razvije u pomorsku silu. Sredinom 19. vijeka ta praksa postala je predmet diplomatskih pritisaka na dansku vladu, koja je pristala prekinuti sa tim, traživši zauzvrat međunarodnu financijsku kompenzaciju. Nakon tog su 1857. danski plovni putovi otvoreni za strane brodove sklapanjem Kopenhaške konvencije. Od polovice 19. pa sve skoro do kraja 20. vijeka preko tjesnaca se odvijao vrlo gust trajektni promet. Krajem 1980-ih započela je izgradnja Velikobeltnog mosta, koji je kombinacija mostova i tunela preko Velikog Belta. Tuneli su otvoreni 1997., a mostovi sljedeće godine. Veliki Belt nastao je kao rijeka Dana prije 9000–8900 godina kada je Jezero Ancylus koje je tad zauzimalo Baltičku depresiju izgubilo svoje drenaže oko Göteborga i skrenulo prema jugu i probilo se do Sjevernog mora. Povezano Mali Belt Reference Vanjske veze Great Belt strait, Denmark (et)